**Ուոլթեր Սքոթի մահ**, սևամորթ ամերիկացու սպանություն 2015 թվականի ապրիլի 4-ին, Նորթ Չարլսթոնում (Հարավային Կարոլինա նահանգ)։ Փախչող Սքոթը թիկունքից սպանվել է Նորթ Չարլստոնի ոստիկանության սպա Մայքլ Սլագերի կողմից։ Սլագերին սպանության մեղադրանք են առաջադրել այն բանից հետո, երբ հրապարակվել է տեսանյութ, որը հակասել է ոստիկանական զեկույցում իր նշած տեղեկատվությանը։ Տեսանյութում երևում է թիկունքից անզեն փախչող տղամարդու ուղղությամբ հրաձգության տեսարանը։

2015 թվականի հունիսի 8-ին երդվյալ ատենակալների մեծ ժյուրին մեղադրել է Սլագերին սպանության մեջ։ 2016 թվականի հունվարին նա գրավի դիմաց ազատ է արձակվել, իսկ դատական լսումները նշանակվել են նույն տարվա հոկտեմբերին։

2017 թվականիի դեկտեմբերին Մայքլ Սլագերը մեղավոր է ճանաչվել սպանության մեջ և դատապարտվել 20 տարվա ազատազրկման։

Իրադարձության մասնակիցներ և դեպքի վայր
--------------------------------------

### Ուոլթեր Սքոթ

Ուոլթեր Լամար Սքոթ (1965 թվականի փետրվարի 9 - 2015 թվականի ապրիլի 4), սևամորթ տղամարդ, աշխատել է բեռնատար մեքենայի վրա, սովորել է մերսման գործ։ Երկու տարի ծառայել է ԱՄՆ առափնյա պահպանության ծառայությունում, ազատվել է 1986 թվականին թմրանյութերի հետ կապված միջադեպի համար։

Կոնֆլիկտ է ունեցել օրենքի հետ. տասը ձերբակալություն, մասնավորապես՝ դատարանի նկատմամբ անհարգալից վերաբերմունքի, դատական լսումներին չներկայանալու, հարձակման, սառը զենք պահելու համար։

### Մայքլ Սլագեր

Մայքլ Թոմաս Սլագեր (ծնվել է 1981 թվականի նոյեմբերի 14-ին), միջադեպի պահին 33 տարեկան էր, Նորթ Չարլստոնի ոստիկանական վարչությունում ծառայել է հինգ տարի և հինգ ամիս։ Մինչ ոստիկանությունը ծառայել է ԱՄՆ առափնյա պահպանության ծառայությունում։

### Դեպքի վայր

Նորթ Չարլստոնի առանձնահատկությունն այն է, որ տեղի ոստիկանների 80 տոկոսը սպիտակամորթ ամերիկացիներ են, միևնույն ժամանակ սպիտակամորթները կազմում են Նորթ Չարլստոնի բնակչության ընդամենը 37 տոկոսը։

Տեղի բնակիչները բողոքել են նաև տազերների հաճախակի օգտագործման և աֆրոամերիկացիների նկատմամբ կանխակալ վերաբերմունքի դեմ։

Մահ
---

2015 թվականի ապրիլի 4-ին՝ առավոտյան ժամը 9։ 30-ին, Ուոլթեր Սքոթը կանգնեցվել է Մայքլ Սլագերի կողմից՝ վնասված կանգառի ազդանշանի պատճառով։ Սքոթը 1991 թվականին թողարկված Մերսեդեսի ղեկին էր և, զոհվածի եղբոր հավաստմամբ, ուղևորվում էր ավտոպահեստամասերի խանութ։ Ոստիկանական ավտոմեքենայով տեսագրանցիչը նկարահանել է, թե ինչպես է Սլագերը մոտենում Սքոթի մեքենային, նրա հետ զրույց վարում և դրանից հետո վերադառնում պարեկային մեքենային։ Սքոթը դուրս է գալիս մեքենայից և սկսում է փախչել։ Սլագերը հետապնդում է նրան (ոտքով)։

Ոստիկանը բռնել է Սքոթին, հետո նրանց միջև պայքար է սկսվել։ Ոստիկանության զեկույցի և պաշտոնական իշխանությունների հավաստիացումների համաձայն՝ Սլագերը տազերով կրակել է։ Սքոթը վազել է և Սլագերը զենք է կիրառել՝ թիկունքից ութ կրակոց արձակելով։ Սքոթի ընտանիքի փաստաբանի համաձայն՝ դատաքննիչը փաստաթղթավորել է հինգ կրակոց։ Դիահերձման արդյունքները չեն հրապարակվել։

Կրակոցներից անմիջապես հետո Սլագերը դիսպետչերին հայտնել է, որ կրակել է կասկածյալի վրա, և նա ընկել է, ինչպես նաև, որ կասկածյալը Սլագերից խլել է տազերը։

Կրակոցների ժամանակ Սքոթը ոստիկանից 5-6 մետր հեռավորության վրա է եղել։ Զեկույցում Սլագերը նշել է, որ վախենում էր իր կյանքի համար այն պատճառով, որ Սքոթը վերցրել է իր էլեկտրաշոկերը, և այդ պատճառով կրակ է բացել։

Հետևանքներ
----------

### Հետաքննություն

Զենքի օգտագործումն այն դեպքերում, երբ կասկածյալը փախչում է ոստիկանից, թեմայի առարկա է եղել ԱՄՆ Գերագույն դատարանում՝ Թենեսիում Գարների դեմ հայցի քննարկման համար։

Միմյանցից անկախ հետաքննություններ են անցկացրել մի քանի գերատեսչություններ, որոնց թվում են Հետաքննությունների դաշնային բյուրոն և Հարավային Կարոլինայում ԱՄՆ-ի Դաշնային դատախազը։

### Առաջադրված մեղադրանքներ

Այն բանից հետո, երբ ոստիկանությունը գնահատել է տեսանյութը, Սլագերը ձերբակալվել է 2015 թվականի ապրիլի 7-ին, նրան մեղադրանք է առաջադրվել սպանության համար։

2015 թվականի հունիսի 8-ին Հարավային Կարոլինայի Մեծ ժյուրին համաձայնել էր մեղադրել Սլագերին մի քանի ժամ տևած քննարկումներից հետո սպանության մեջ։ Այս իրավախախտման վերաբերյալ մեղադրական դատավճռի դեպքում նախկին ոստիկանին սպառնում է 30 տարուց մինչև ցմահ ազատազրկում՝ առանց վաղաժամկետ ազատման իրավունքի։

2016 թվականի հունվարի 4-ին՝ մոտ ինը ամիս կալանքի տակ մնալուց հետո, Սլագերն ազատ է արձակվել 500 000 դոլար գրավի դիմաց։ Նա տնային կալանքի տակ էր գտնվում մինչև գործով դատական լսումների սկսվելը, որոնք նախատեսված էին 2016 թվականի հոկտեմբերի 31-ին։

### Դավավճիռ

2017 թվականի դեկտեմբերին Սլագերը դատապարտվել է 20 տարվա ազատազրկման։

2019 թվականի հունվարին բողոքարկման դատարանը մերժել է դատավճռի բողոքարկումը։

Տես նաև
-------

* Էրիկ Գարների սպանություն
* Թամիր Ռայսի սպանություն

Ծանոթագրություններ
------------------

1. ↑  FRANCES ROBLES, ALAN BLINDER (11.04.2015). «Pastor Denounces Racism at Walter Scott's Funeral One Week After Police Shooting» (անգլերեն). The New York Times. Վերցված է 2016 թ․ փետրվարի 24-ին.
2. ↑  Colin Campbell (09.04.2015). «Walter Scott, killed by S.C. officer, served in Coast Guard at Curtis Bay» (անգլերեն). The Baltimore Sun. Արխիվացված է օրիգինալից 2016 թ․ մարտի 4-ին. Վերցված է 2016 թ․ փետրվարի 24-ին.
3. 1 2  MICHAEL S. SCHMIDT, MATT APUZZO (07.04.2015). «South Carolina Officer Is Charged With Murder of Walter Scott» (անգլերեն). The New York Times. Վերցված է 2016 թ․ փետրվարի 24-ին.
4. ↑  Ray Sanchez (10.04.2015). «Officer Michael Thomas Slager of South Carolina: What we know about him» (անգլերեն). CNN. Վերցված է 2016 թ․ փետրվարի 24-ին.
5. ↑  Simon McCormack (04.08.2015). «Demographics Of North Charleston Police Department Tell A Familiar Story» (անգլերեն). The Huffington Post. Վերցված է 2016 թ․ փետրվարի 24-ին.
6. ↑  Michael Daly (04.08.2015). «'Taser Town' And The Shots Heard 'Round The World'» (անգլերեն). The Daily Beast. Վերցված է 2016 թ․ փետրվարի 24-ին.
7. ↑  Andrew Knapp (09.04.2015). «To North Charleston police critics, dash video strikes at heart of problem» (անգլերեն). Արխիվացված է օրիգինալից 2015 թ․ ապրիլի 12-ին. Վերցված է 2016 թ․ փետրվարի 29-ին.
8. ↑  «Large crowd attends funeral for Walter Scott, man shot by S.C. police officer charged with murder» (անգլերեն). Cleveland. 11.04.2015. Վերցված է 2016 թ․ փետրվարի 29-ին.
9. ↑  Michael Martinez (09.04.2015). «South Carolina cop shoots unarmed man: A timeline» (անգլերեն). CNN. Վերցված է 2016 թ․ փետրվարի 26-ին.
10. ↑  «Indictment against Michael Thomas Slager» (անգլերեն). The Los Angeles Times. 08.06.2015. Վերցված է 2016 թ․ փետրվարի 26-ին.
11. ↑  ALAN BLINDER, TIMOTHY WILLIAMS (08.06.2015). «Ex-South Carolina Officer Is Indicted in Shooting Death of Black Man» (անգլերեն). The New York Time. Վերցված է 2016 թ․ փետրվարի 26-ին.
12. ↑  Andrew Knapp (04.01.2016). «Michael Slager, officer charged in Walter Scott shooting, released on $500K bail» (անգլերեն). The Post And Courier. Արխիվացված է օրիգինալից 2016 թ․ փետրվարի 26-ին. Վերցված է 2016 թ․ փետրվարի 26-ին.
13. ↑  Jamiles Lartey (2017 թ․ դեկտեմբերի 7). «Former officer Michael Slager sentenced to 20 years for murder of Walter Scott» (անգլերեն). the Guardian. Վերցված է 2018 թ․ ապրիլի 11-ին.
14. ↑  Michael Majchrowicz, Angie Jackson (08.01.2019). «Appeal denied for ex-North Charleston officer who fatally shot Walter Scott» (անգլերեն). The Post And Courier. Վերցված է 2019 թ․ նոյեմբերի 8-ին.